**A Fekete – tenger vizének sótartalma**

Egy kontinentális beltenger, amelynek területe 413 ezer km2 és legmélyebb pontja 2211 m.

Legjellegzetesebb tulajdonsága a tengervíz sótartalma.

A tengervíz sótartalma a mélységtől függően változik. A Fekete – tenger víztömegét **két vízréteg** alkotja:

1. egy felszíni (o – 18o m), amely **kevésbé sós** (17 – 18 ezrelék a sótartalma), mivel a tengerbe számos nagy folyó ömlik (Duna, Dnyeper, Dnyeszter), amelyek hatalmas édesvízmennyiséget szállítanak a tengerbe. Ez a vízréteg az **élővilág** számára alkalmas élettér, **oxigéndús** élettér.
2. egy mélységi (18o m alatt), amely **nagyon sós** (22 ezrelék), mivel a Földközi – tenger irányából nagyon sós víz áramlik a Boszporuszon keresztül. A sós víz nehezebb, mint a felszíni édesebb víz, ezért nem tud felemelkedni, így nem alakulhattak ki függőleges áramlások, amelyek felfrissítenék, oxigénnel dúsítanák a vizet. Ez a vízréteg **oxigénmentes**, helyét átveszi egy mérgező gáz, a **kénhidrogén** (H2S), amely az elpusztult növények és állatok maradványainak bomlásakor keletkezik. Ez a vízréteg **élővilág nélküli**, csak az **anaerob baktériumok** élnek itt meg.

